《题前监军闻启详传后》
清代·沈绍姬

嚼齿穿龈死不辞，千秋名教得操持。门生谁续《招魂》赋，狱吏亲闻绝命诗。

总为人门留正气，不求马革裹全尸。盛朝若举褒忠典，应敕盱江好建祠。

作者简介：字香岩，浙江钱塘人。○香岩羁迹淮右，垂老不归，浙中诗坛，亦罕数其人者。偶于清江于氏，得手钞一册，亟采入之。其生平出处，未遑详悉。